Fra hovedmenyen velger du Exhibition Race. På den menyen som vises, kan du velge mellom to baner. Det foregår ved at du velger Select Track med musen og klikker mellom de to banene. Bridgeport er den letteste. 

Hvis du vil kjøre mer enn de tre omgangene spillet er stilt inn på fra start, kan du velge Race Length og føye til eller trekke fra med høyre og venstre piltast. Nå kan du klikke på Exhibition Setup. Den neste menyen har fire spennende punkter
Qualify, der du kjører alene på banen for å kvalifisere deg og lære banen å kjenne.

Race, som starter det ville løpet mot 15 av verdens beste Formel 1-kjørere.

Car Setup, der du kan endre bilen din.

Options, der du blant annet får tilgang til Set Controls slik at du selv kan bestemme hvilke taster som skal styre bilen.

Styretastene er fra starten
Høyre og venstre piltast for å dreie
A er gass
Z er brems
Q og W er for å gire opp og ned

Når du er klar, klikker du enten på Race eller Qualify for å komme i gang. Under spillet kan du bruke følgende taster
V for å endre synsvinkel
G eller J for å se til venstre eller høyre
H for å se over skulderen
P for pause

Hvis du synes spillet går for langsomt, kan du bruke tastene F8 til F12 for å endre detaljene i grafikken.

Når du bruker pausetasten, kan du velge å trekke deg tilbake fra et løp eller å gjenta spesielt spennende klipp. For å avslutte Andretti Racing går du tilbake til hovedmenyen. Klikk på Previous Menu og velg Quit Game.

ProgramX kjører bare under Windows 95. 

Slamdunk kjører under Windows 3.1 og Windows 95.

Systemkrav
Pentium 133 CPU
16 MB ram
22 MB diskplass
DirectX 5.0

Avinstallering
I dialogboksen "Kontrollpanel" klikker du på "Legg til/fjern programmer". I listen over programmene velger du "Andretti Racing Demo" og klikker på "Legg til/fjern"- knappen. Da blir Andretti Racing fjernet fra maskinen.